Igaüks otsib armastust
ja tahab seda meeleheitlikult leida.
Peame näitama neile, mis on armastus.
Peame tutvustama neid armastusele - Jeesusele.
Jeesusele.
Selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Äratuslikku ja üleloomulikku armastust.
Jeesus on armastus.
Tere tulemast saatesse!
Mina olen Patricia ja mul on hea meel, et oled täna meiega,
sest meil on külas minu armas sõber
ja vaimne poeg Todd White.
Ma olen su üle väga uhke,
sest sa elad jumalakartlikku elu
ja tood inimesi Jeesuse juurde igal pool maailmas...
Juhatad neid Jumala riiki, pimedusest valgusse.
Oleme käinud palju kordi koos tänavatel,
inimesed saavad päästetud ja toimuvad imed,
sünnib Jumala tahe.
Olen käinud sinuga supermarketites, pankades, restoranides.
Jääd iseendaks kõikjal, nii kantslis kui ka toidupoes.
Sa oled jumalamees, kes järgib Teda jäägitu pühendumusega.
Aitäh, et oled nii suureks eeskujuks.
Enne saadet vaatasime ühte kirjakohta.
See oli Roomlaste 8:19:
"Sest loodu ootab pikisilmi Jumala laste ilmsikssaamist."
"Laste" all on mõeldud küpseid kristlasi,
kes on valmis võtma vastu oma pärandust,
valmis elama Jumala poegade ja tütardena.
Tänase saate keskmes on mõiste "uus põlvkond".
See tuli, kui ma sulle meie esimesel kohtumisel prohveteerisin.
Kuidas see lugu oli?
See oli aeg, kui õppisin Jumalat lähedalt tundma,
tundma Teda kui oma Isa,
ja kõndima selle Jeesuse jälgedes, keda teadsin -
täie auruga ja kogu aeg.
Ööseks lülitun välja,
ärgates lülitun sisse ja viibin seitsmendas taevas.
Varasemas elus olid narkosõltlane
ja käisid kliinikute vahet.
Võiks öelda, et minust hullemat Ameerikas polnud,
aga Jumalal oli plaan.
Olid Jumala tagaotsituim.
Täpselt!
Kaks aastat usus olnud, olin käinud mitmel suurel koosolekul.
Kasvasin koos Jumalaga,
kui ükskord Ta ütles: "Tahan, et läheksid sinna koosolekule."
Hakkasin natuke vastu ja ütlesin, et ei taha rohkem käia.
"See on oluline, sind ootab üks sõna."
Sina ei teadnud sellest, nägin sind seal esimest korda,
laupäeva päeval vist.
Palusid kellelgi tulla lindistama
ja kutsusid mind enda juurde.
Kasutasid väljendit "uus põlvkond".
Kui seda kuulsin, tungis see otse minu südamesse.
Ma ei ole suur tunnete inimene, ma lähtun usust,
aga seal niitis Jumal mind jalust.
Kui ärkasin, olin kaetud rahaga.
Olin omadega puntras. Küsisin: "Mis juhtus?"
Järsku tuli mulle meelde "uus põlvkond".
Jumal näitas mulle sealsamas selle tähendust.
Minu jaoks tähendab see inimesi, kes kõnnivad Jumala väes.
See vägi rajaneb Jumala armastusel,
armastus ja vägi käivad käsikäes.
Jumal ei ole andnud arguse vaimu,
vaid väe, armastuse ja mõistlikkuse vaimu.
Jumal on andnud mulle mõistliku meele,
mille üks tunnuseid on puhas südametunnistus.
Uuel põlvkonnal peab tingimata olema puhas südametunnistus,
et elada Jeesuse sarnaselt.
See põlvkond on taastatud patueelsesse olekusse.
Mul on see eredalt meeles,
kui näljane sa olid Jumala järele
ja kuidas tulid end tutvustama.
Minuga on nii, et mõnikord saan prohvetliku sõna,
mille eesmärk on inimest volitada.
Siis tean, et tegu on millegi suurega,
ja et inimese elu muutub pärast seda jäädavalt.
Mäletan seda pärastlõunat, kui see juhtus.
See sõna oli tulvil autoriteeti,
Jumal justkui rüütas sind iseendaga.
Kui langesid maha, nägin sinu üle Jumala au.
Inimesed tulid ise sinu juurde
ilma mingisuguse üleskutseta.
Nad hüppasid oma istmelt püsti ja katsid su üleni rahaga.
Ja kusjuures, endisest elust,
narkosõltuvuse aegadest,
oli sul jäänud maksmata üks võlg.
Inimeste poetatud rahast jätkus selle tasumiseks.
See oli täpselt see summa,
mille olin võlgu, et maksta uimastite eest.
Täiesti uus algus! - Super.
Sa plaanisid tegelikult astuda kinnisvara valdkonda,
aga prohveteeringuga andis Jumal mõista:
"Ma tahan kasutada sind hoopis enda riigi tööks."
Oled sellest alates elanud usus ilma kindla sissetulekuta.
Rahaime oli märk, et Ta varustab.
Ja sinu abikaasa, milline sõdalane!
Tema tuli ja lõi ka kampa.
Sul on hämmastav perekond.
Oled hea abikaasa ja isa,
kuid ennekõike oled uue põlvkonna esindaja,
kes on Jeesusesse armunud.
Tema hoiab sinu südame puhta ja puutumatuna.
Sa ei heitu, vaid käid koos Jeesusega
alandlikkuses ja armastuses.
Olen nii uhke ja tean,
et veel paljud jõuavad sama kaugele Püha Vaimu abiga.
Aamen.
Kas räägiksid täpsemalt, mis sinu sisse on pandud?
Sest sa tahad, et kogu Kristuse ihu kõnniks uue põlvkonna võidmises.
Just nii.
Mind kutsutakse kõikjal evangelist Todd White'iks.
Evangelisti ametikoht on tõesti olemas,
kuid tõde on see, et Jumal on meid kõiki selleks kutsunud.
Piiblis on öeldud, et loodu ootab pikisilmi
Jumala laste ilmsikssaamist.
Põhirõhk on sõnal "lapsed" - nii pojad kui ka tütred.
Seega, kogu loodu ägab, et näha meis Jeesust.
Jumal on andnud meile kõigile jupikese aega, et jätta pärand.
Mida võiks korda saata üks mees, naine, poiss või tüdruk,
kui ta oleks täielikult Jumalale alistunud
ja teeniks Teda iga ihurakuga?
Mis oleks, kui Ta paistaks meist välja tööl, toidupoes, kõikjal?
Olen algusest peale teadnud, et ükskõik kus - alati Jeesus.
See on 24/7 elu Jumala teenistuses.
Kus ma ka ei viibiks, olgu bussis, rongis
või lennukis kinni koos teistega kümne kilomeetri kõrgusel.
Seal pole neil kuhugi põgeneda.
Kui olen lükitud kahe inimese vahele, kuulevad mõlemad Jeesusest.
Selleks me siin maailmas olemegi.
Öeldakse, et see on suur ohver.
Tegelikult tuleb ära anda vaid see, milleks me pole loodud.
Sinu elu ei kuulu sulle, oled loodud Tema jaoks,
ja Ta ei palu muud, kui see ära anda.
Kõik selleks, et Ta saaks sind võimsalt kasutada.
Hämmastav!
Eile olime õhtusöögil koos vend David Hogani ja ta naisega.
See meenutas mulle Issanda lauda,
sest me olime need, kelleks meid on loodud:
kiitlesime Issandas, rääkisime Tema headusest.
Kui tuli kelner, jagasime talle Jumala armastust.
Sa märkasid seal ühte naist ja tunnetasid,
et ta on südamevalus.
Sa lihtsalt tõusid ja läksid tema juurde.
Nägin, kuidas ta sulas.
Näitasid talle Jeesuse armastust
ja palvetasid tema tervenemise pärast.
Jumalaga elades tuleb see nii loomulikult.
Aamen.
Ma ei oska muud moodi,
selline ongi see uus põlvkond, millest rääkisime.
Ma ei oska midagi muud ette kujutada.
Selline peakski kristlus olema.
Ma ei näita teiste peale näpuga,
aga tean, milline peaks olema normaalne kristlane.
Mulle tundub, et olen alles alguses.
Õpin alles kuulma Isa häält.
Mu süda on täis tänu, kui näen,
kuidas kaob vähk või terveneb kasvõi paistes sõrm.
Olen tänulik, et saan olla Tema peegelpilt selles maailmas.
Praeguses ajas elada on privileeg.
Täiesti päri.
Räägi meile lühidalt mõnest silmapaistvamast imest.
Suurim ime on muidugi uuestisünd,
sest inimese vaim, hing ja ihu tuuakse pimedusest valgusse.
Seda ei ületa miski,
kuid oled olnud tunnistajaks ka tervenemistele, vabanemistele.
Millised on silmapaistvamad imed, mida oled näinud?
Minu meelest on kõige silmapaistvamad need,
mis juhtuvad, kui olen lõunal mõne uskliku või pastoriga,
kes ei usu, et Jumal teeb imesid ka tänapäeval.
Selline olukord võib olla väliselt hirmutav,
aga tegelikult on see tõeline pelgupaik.
Seal sinu ümber on inimesed, kes ei usu imedesse,
ja just seal ilmutab Jumal end kõige rohkem.
Ta nagu ütleks sellega:
"Selles lauas istuvad vaenlased."
Mitte usu ega Jeesuse vaenlased, vaid imede vaenlased.
Jumal justkui ütleb: "Ma valmistasin sulle söömaaja,
tule istu lauda ja veedame koos lõbusalt aega."
Need on parimad hetked,
sest peale selle, et nad saavad terveks ja vabaks,
oleme meie oma üleloomuliku eluga eeskujuks
sellistele uskmatutele kristlastele.
Nad usuvad, kui nad näevad imesid oma silmaga.
Olen näinud, kuidas paljud pastorid on meelt muutnud.
Mis puudutab muid imesid,
olen näinud, kuidas pimedad ja kurdid saavad terveks.
Mitu inimest on tõusnud ratastoolist.
Kui väga ma igatsen, et kõik vigased hakkaksid käima.
Jeesus tervendaks nad kõik.
Ta ütles, et minus on sama vaim.
Aamen. Usun, et seda on tähtis endale teadvustada.
Halvatus võib tunduda suure mäena,
kuid me ei tohiks lasta sel end heidutada.
Ka eilsele koosolekule toodi palju neid,
kes olid ratastoolis ja isegi kanderaamil.
Jumal puudutas ja muutis elusid,
kuid need haiged ei tervenenud.
See murdis mu südame,
kuid Jumal ütles: "Ära lase sel end heidutada,
vaid liigu edasi, sest ma tahan anda seda, mida sa igatsed näha,
aga ma otsin inimesi, kes ei annaks alla, vaid liiguks usus edasi."
Kui palvetad kellegi eest ega näe tulemusi,
siis võib see panna su usu kõikuma ja võid tõmbuda eemale,
et mitte rohkem pettuda.
See on lubamatu.
Sinu puhul meeldib mulle, et sa ei anna alla.
Käisid meie sõpruse alguses juba tänavatel.
Sa ei võtnud südamesse, kui keegi sind ei kuulanud.
Sa õnnistasid teda ja läksid järgmise juurde.
Selline järelejätmatu armastus iseloomustab ka uut põlvkonda.
Jeesus tõstis lati väga kõrgele,
Ta tervendas kõik.
Kõik said vabaks.
Matustel ärkaks kõik surnud ellu, kui Jeesus oleks seal.
Sellise pildi maalib Jumala Sõna.
Uus põlvkond vastab Jumala standarditele
ja sina oled selle tõestuseks.
Jätkame pärast väikest pausi.
Siis räägime uue põlvkonna usklike karastatusest.
Usklikud on kutsutud elama üleloomulikult.
Todd White'i õpetus muudab sinu arusaama üleloomulikkusest.
Kel on usku, näeb imesid.
Telli CD 12 dollari eest juba täna
ja anname tasuta kaasa tunnistus-CD.
Helista numbril 866 980 5464
ja maini pakkumist nr 307,
külasta aadressi patriciaking.com
või saada sõnum numbrile 42828 märksõnaga BLESS.
Mida saaksid sina ära teha?
Tänu oma toetajatele saame:
saata inimesi nende juurde,
kes on katki ja lootuseta,
linnatänavail
tuua valgust pimedusse.
Kui hakkad meie toetajaks, aitad meil jätkata.
Vaata lähemalt: patriciaking.com.
Meil jäi pooleli jutt uuest põlvkonnast.
Usun siiralt, et sina esindad seda.
See põlvkond on tuld täis ega tee kompromisse.
Saate esimeses pooles rääkisime imedest.
Jeesus lubas, et tervendame haigeid,
ajame välja kurje vaime, räägime uutes keeltes,
tervendame pidalitõvest, äratame surnuid ja kuulutame evangeeliumi,
kuid imede kõrval on oluline rääkida ka vaimsest karastatusest.
Jumala väe vabastamine on vaid üks pool.
Jeesus on seatud meie ülimaks eeskujuks.
Siin maa peal kõndis ta laitmatult ja täiuslikult.
Võimas.
Minu lemmik salm - tegelikult on kõik mu lemmikud -
on Apostlite tegude 10:38.
See ütleb, et Jumal oli võidnud Jeesust Püha Vaimu ja väega,
ja Ta tegi head ja tervendas kõiki.
Milliste suurte sõnadega Teda kirjeldatakse.
Ta käis ringi tehes head ja tervendades kõiki
ning Teda kiusati selle eest taga.
Kannatada heade tegude pärast on midagi auväärset.
Jumal ütleb, et heade tegude pärast kannatada on meie eesõigus.
Milline au!
Sõna ütleb, et õndsad on need, keda õiguse pärast taga kiusatakse.
Mind kiusatakse taga, sest olen õigeks tehtud,
aga ma olen õnnistatud.
Vaimne karastatus tugineb sellele, et olen tehtud õigeks.
Tema ütles, et olen õige. See tähendab mulle palju.
Peeglisse vaadates näen seda, mida Tema näeb,
mitte seda, mida teised näevad.
Mulle meeldib see, mida ma näen,
sest olen loodud Tema näo järgi.
Pärast Jumala perekonnaga ühinemist
oli mu oma peres suurimaid murranguid,
kui tulin tagasi kahekuuselt võõrutusravilt.
Läksin sinna pärast 22 aastat sõltuvust,
kui mind narkotehingu käigus tulistati.
Mu tütar oli siis seitsmeaastane.
Tal polnud õiget ettekujutust heast isast,
sest ta oma isa oli narkosõltlane, valetaja ja varas.
Ema rääkis talle iga öö, kuidas ta mind vihkab.
Olin kaks kuud ära ja kui tagasi tulin,
jooksis mu tütar mulle vastu.
Jõudsin oodatust kümme kuud varem,
sest mulle ilmus Jeesus kolm ööd järjest.
Läksin vaid andeks paluma,
sest olin oma tütre ja elukaaslase elu tuksi keeranud.
Mu elukaaslane ei olnud usklik, kui lahkusin.
Sinu praegune abikaasa.
Mu tütar ütles: "Issi, sa oled tagasi."
Vastasin: "Issi ei tulnud, et jääda, aga nüüd olen sulle hea isa."
Sest Jumal on hea isa.
Ütlesin: "Anna mulle andeks."
Ta küsis: "Mille eest?"
"Et sa pidid öösiti üleval olema."
"Millal?"
Mu tütar silmitses mind tühjal pilgul,
ta ei saanud millestki aru.
Ütlesin: "Kuula nüüd..."
Tema aga tuli mind kallistama.
Mõtlesin, et ju ta on lihtsalt rõõmus, et ma olen kodus.
Mu elukaaslane tuli ka õue. Palusin talt andeks.
Ta ütles, et oli andnud oma elu Jeesusele.
Sain šoki ja ütlesin, et ei saa siin elada,
sest mu südametunnistus oli puhas,
esimest korda elus.
Jeesus puhastas mu südametunnistuse surnud tegudest
teenima elavat Jumalat.
Jeesus oli mu tütre mälestused kustutanud.
Ta mäletab sind üksnes hea isana.
Jeesus võttis surnud teod.
Ta on 16 ja ta ei mäleta siiani minu töökaotusi, ema viha ega muud.
Mina arvan, et see, mis juhtus, ei ole erandlik.
Jeesuse veri ei puhasta meid ainult väljast, vaid ka seest.
Heebrealaste kiri ütleb, et tahke toit on täisealistele
ehk küpsetele Jumala lastele.
Heebrealaste 5:12 ütleb, et selle aja peale peaksime olema õpetajad,
aga meile on vaja jälle õpetada Jumala sõnade esmaseid algeid,
sest tahke toit on täisealistele,
kelle meeled on harjunud eristama head ja kurja.
Seal öeldakse veel, et kes toitub piimast,
on veel vilumata õiguse sõnas.
Kui ma mõistsin, et mul on rahu Jumalaga,
hakkas mul süda sees iga kord värisema, kui miski polnud Temast.
See on mul ka praegu nii.
Saan kohe aru, kui midagi on valesti.
Sõna ütleb, et siis tuleb põgeneda.
Olen algusest peale hoidnud sirget joont.
Ma ei tee evangeeliumi kuulutades kompromisse.
Inimesed peavad teadma,
et on võimalik elada puhta südamega ja võita see võidujooks.
Mulle on algusest peale öeldud:
"Todd, see ei ole sprint, see on maraton."
Piiblis seda pole.
See on võidujooks ja Jumal annab armu.
Roomlaste 5:17 ütleb,
et oleme saanud õiguse anni ja armu ülirohkesti.
Jumal annab meile ülirohkesti ja hullupööra palju armu.
Tänu sellele saame seista Tema ees õigena.
Seda positsiooni ei kõiguta miski,
kui meil on lähedane suhe Jumalaga.
Jätame praegu kõrvale imed,
tervenemised ja prohveteeringud -
ma ei leia ennast nende kaudu.
Ma leian ennast, kui seisan Tema ees õigena.
Mulle ei vaata peeglist vastu kahetsus, süü ega häbi.
Ma pole alates uuestisünnist, üheksa aastat, tundnud hukkamõistu.
Mulle öeldakse: "No see oled sina."
Ei, seda ütleb Jumala Sõna.
See on Jumala Sõna.
See, mida sa kirjeldad,
on määratu armu töö.
Meid päästetakse armu läbi usu kaudu.
Täpselt.
Mõni ütleb, et kuna ta on armu all, siis ta võib teha pattu.
Järelikult ta ei tea, mis arm on,
ta ei ole seda kunagi kogenud.
Ma tean enda kogemusest:
sel õhtul, kui sündisin uuesti, sain uue südame.
Ma sain vabaks patumeelsusest,
Jumal oli minu jaoks kõik.
Tahtsin kogu olemusega teha seda, mis on õige,
sest olen selleks loodud.
See polnud sunniviisiline.
Olen olnud Jumala juures 35 aastat
ja ma ei ole ära väsinud ega ära langenud.
Ma ei ole kordagi tahtnud teha pattu
ega proovinud hambad ristis sellest hoiduda.
Ma olen juba õigeks tehtud Tema armust.
Kui sa näed ennast õigena,
siis sa oled võimeline nii ka elama.
See paistab sinust välja.
Olen mures, nagu sinagi,
halbade eeskujude pärast juhtivatel positsioonidel.
Kui juhid elavad kaksikelu,
siis mida on meil anda maailmale?
Siis on meie sõnum kahemõtteline ja Jumalaga vastuolus.
Milline on see uus põlvkond?
Räägi meile käitumisest, õigusest
ja mida peaksime edastama maailmale ja üksteisele.
Kasvõi tööl olles.
Sina oled kristlane.
Seal on teised, kes teevad kellegi üle nalja.
Vaata, et sina nendega ei ühine ega naera kaasa.
Olen olnud olukorras,
kus kellegi üle heidetakse nalja.
Ma olen lihtsalt öelnud: "Ole nüüd. Kuidas Jumal temast räägiks?"
Ma ei tohi lasta sel jätkuda.
Ma ei mõista kellegi üle kohut, aga keegi peab sellele lõpu tegema.
Keegi peab seisma sellele vastu.
Olen olnud palju kordi lennujaama järjekorras, kui lend tühistatakse.
Aeg-ajalt ikka juhtub.
Inimesed lähevad närvi, kui nad seda kuulevad.
Kuulen eestpoolt vihaseid hääli: "Kus teised töötajad on?"
Ütlen neile: "Tal on praegu hädasti armu vaja.
Kas tead, mis on arm? Parem palvetame tema eest."
See võtab neil hetkega sõnad suust.
Tavaliselt on pärast seda vaikus.
Kui mitte, jätkan tegutsemist.
Saan tunnetusesõnu ja prohveteerin neile,
kes äsja häält tõstsid.
Kui järjekord jõuab minuni,
ütlen teenindajale, kui tubli ta on ja kui head tööd ta teeb.
Isegi kui olen tund aega oodanud.
Kuulutada saab alati ja kõikjal.
Arvan, et selle vundament on minu lähedane suhe Jeesusega.
Todd, tead mis?
Sa teed täpselt seda, mida ütleb Apostlite tegude 10:38.
Sa oled võitud Püha Vaimu ja väega,
sa teed head,
vabastad rõhutuid
ja tervendad neid, kes seda vajavad.
Sa teed Jumala tahet,
sa esindad uut põlvkonda.
Aitäh, et olid täna meiega kaasas.
Ka sina oled kutsutud ühinema
ja olema osa sellest põlvkonnast,
mida loodu ootab pikisilmi.
Uue põlvkonna kristlased on täis väge
ning neile järgnevad imed ja tunnustähed.
Nende süda kuulub täielikult Jumalale,
neist õhkub õigust, headust ja tõde.
See käib ka sinu kohta, sest sa oled selliseks loodud.
Kohtume pea ja ära unusta,
et Jumal armastab sind igavesti.
Mine ja jaga seda armastust ka teistega.
Usklikud on kutsutud elama üleloomulikult.
Todd White'i õpetus muudab sinu arusaama üleloomulikkusest.
Kel on usku, näeb imesid.
Telli CD 12 dollari eest juba täna
ja anname tasuta kaasa tunnistus-CD.
Helista numbril 866 980 5464
ja maini pakkumist nr 307,
külasta aadressi patriciaking.com
või saada sõnum numbrile 42828 märksõnaga BLESS.
Mida saaksid sina ära teha?
Tänu oma toetajatele saame:
saata inimesi nende juurde,
kes on katki ja lootuseta,
linnatänavail
tuua valgust pimedusse.
Kui hakkad meie toetajaks, aitad meil jätkata.
Vaata lähemalt: patriciaking.com.
Tõlge: Karin Reisko